ଓଡିଶାକୁ ନାବାର୍ଡର ୩୭୨.୫୧ କୋଟି ଋଣ ମଞ୍ଜୁର\nଗ୍ରାମ୍ୟ ଭିତ୍ତିଭୂମି ଉନ୍ନୟନ ପାଣ୍ଠି(ଆର୍ଆଡିଏଫ୍) ବାବଦ ଓଡିଶାକୁ ଜାତୀୟ କୃଷି ଓ ଗ୍ରାମ୍ୟ ଉନ୍ନୟନ ବ୍ୟାଙ୍କ(ନାବାର୍ଡ) ୩୭୨.୫୧ କୋଟି ଟଙ୍କା ମଞ୍ଜୁର ପ୍ରଦାନ କରିଛି।\nରେଳ ଟିକେଟ ସବସିଡି ଛାଡିଛନ୍ତି ୧୧ ଲକ୍ଷ ବରିଷ୍ଠ ନାଗରିକ\nଗତ ବର୍ଷ ଜୁଲାଇ ୨୨ ଠାରୁ ନଭେମ୍ବର ୩୦ ପର୍ଯ୍ୟନ୍ତ ୧୧ଲକ୍ଷରୁ ଅଧିକ ବରିଷ୍ଠ ନାଗରିକ ରେଳ ଟିକେଟ ଉପରେ ପ୍ରଦାନ କରାଯାଉଥିବା ସବସିଡି ଛାଡିଛନ୍ତି।\nବଢୁଛି କଏନ୍ ସମସ୍ୟା\nକିଛି ମାସ ପୂର୍ବରୁ ଦୋକାନ ବଜାରରେ ଖୁଚୁରା ଅଭାବରୁ କାରବାରରେ ସମସ୍ୟା ଉପୁଜୁଥିଲା। ଖୁଚୁରା ନ ଥିବା କାରଣରୁ ଗ୍ରାହକମାନଙ୍କୁ ବ୍ୟବସାୟୀ ତଥା ଦୋକାନୀମାନେ ଚକୋଲେଟ, ପେନ୍ ବା ନିଜ ଦ୍ୱାରା ପ୍ରସ୍ତୁତ ଟୁକନ୍ ଗ୍ରହଣ କରିବା ପାଇଁ ବାଧ୍ୟ କରୁଥିଲେ। ହାଟ ବଜାର ସବୁଠି କଏନ୍ ଅଭାବ ସକାଶେ ଲୋକମାନେ ଅସନ୍ତୋଷ ବ୍ୟକ୍ତ କରୁଥିଲେ। କିନ୍ତୁ ବର୍ତ୍ତମାନ ଅବସ୍ଥା ଏପରି ପରିବର୍ତ୍ତନ ହୋଇଛି ଯେ, ବଜାରରେ କଏନ୍ ମାତ୍ରାଧିକ ହୋଇଛି। ହାଟ ବଜାର ସବୁଠି ପୁଳାପୁଳା କଏନ୍। ଏପରିକି ବେସରକାରୀ କାର୍ଯ୍ୟାଳୟ, କ୍ଷୁଦ୍ର ଓ ମଧ୍ୟମ ଉଦ୍ୟୋଗ ସଂସ୍ଥାଗୁଡିକ ପାଖରେ ବସ୍ତାବସ୍ତା କଏନ୍ ଦେଖିବାକୁ ମିଳୁଛି।\nବିଟ୍ କଏନ୍ ଲିଗାଲ୍ ଟେଣ୍ଡର୍ ନୁହେଁ\nବିଟ୍ କଏନ୍ ବା ସେହିଭଳି ଭର୍ଚୁଆଲ୍ କରେନ୍ସିକୁ ଭାରତରେ ଲିଗାଲ୍ ଟେଣ୍ଡର ଭାବେ ଘୋଷଣା କରାଯାଇ ନାହିଁ। ଏଭଳି କରେନ୍ସି କାରବାର ସହିତ ଯେଉଁମାନେ ଜଡିତ ଅଛନ୍ତି ସେଥିପାଇଁ ସେମାନେ ନିଜେ ଦାୟୀ ରହିବେ।\nଏକକ ଟିକସ ହାର ଅସମ୍ଭବଃ ଜେଟ୍ଲୀ\nସବୁ ପ୍ରକାର ସାମଗ୍ରୀ ଓ ସେବାକୁ ଗୋଟିଏ ଟିକସ ଥାକରେ ରଖାଯାଇ ପାରିବ ନାହିଁ। ବିଳାସମୟ ସାମଗ୍ରୀରେ ସର୍ବୋଚ୍ଚ ଟିକସ ଏବଂ ଖାଦ୍ୟପଦାର୍ଥ ଭଳି ସାମଗ୍ରୀରେ ସର୍ବନିମ୍ନ ଟିକସ ଲାଗୁ କରାଯିବ। ରାଜ୍ୟ ସଭାରେ ମଙ୍ଗଳବାର ପ୍ରଶ୍ନୋତ୍ତର କାଳରେ କେନ୍ଦ୍ର ଅର୍ଥମନ୍ତ୍ରୀ ଅରୁଣ ଜେଟ୍ଲୀ ଏହା କହିଛନ୍ତି।\nରାଷ୍ଟ୍ରାୟତ୍ତ ବ୍ୟାଙ୍କ ମିଶ୍ରଣ ପ୍ରସ୍ତାବର ବିଚାର ହୋଇନିଃ ଶୁକ୍ଳା\nରାଷ୍ଟ୍ରାୟତ୍ତ ବ୍ୟାଙ୍କଗୁଡିକର ମିଶ୍ରଣ ସଂକ୍ରାନ୍ତ ପ୍ରସ୍ତାବ ଉପରେ ବର୍ତ୍ତମାନ ପର୍ଯ୍ୟନ୍ତ କୌଣସି ପଦକ୍ଷେପ ଗ୍ରହଣ କରାଯାଇ ନାହିଁ। ସେହିଭଳି ରାଷ୍ଟ୍ରାୟତ୍ତ ବ୍ୟାଙ୍କଗୁଡିକର ମିଶ୍ରଣ ଲାଗି ଥିବା ପ୍ରସ୍ତାବର ମଞ୍ଜୁରୀ ଲାଗି ବିଭିନ୍ନ ପ୍ରକାରର ପଦକ୍ଷେପ ନିଆଯାଉଥିବା ଅର୍ଥ ରାଷ୍ଟ୍ରମନ୍ତ୍ରୀ ଶିବ ପ୍ରସ୍ତାବ ଶୁକ୍ଳା ରାଜ୍ୟ ସଭାକୁ ଏକ ଲିଖିତ ଉତ୍ତରରେ ସୂଚନା ଦେଇଛନ୍ତି।\nନୂଆ ହେଲ୍ପ୍ଲାଇନ୍ ଜାରି କଲା ଆୟକର ବିଭାଗ\nଯେଉଁ ଟିକସଦାତା ଅନ୍ଲାଇନ୍ ରିଟର୍ନ ଫାଇଲିଂ କରୁଛନ୍ତି ବା ଅନ୍ୟ ସମସ୍ତ ଟିକସଜନିତ କାରବାର ଅନ୍ଲାଇନ୍ କରୁଛନ୍ତି ସେମାନଙ୍କ ପାଇଁ ସରକାର ଏକ ନୂଆ ହେଲ୍ପ୍ଲାଇନ୍ ନମ୍ବର ଜାରି କରିଛନ୍ତି।\nସବୁ ତଥ୍ୟ ପ୍ରଦର୍ଶନ କରିବେ ଇ-କମର୍ସ କମ୍ପାନୀ\nନୂଆଦିଲ୍ଲୀ,୧-୧(ପି.ଟି.) ଇ-କମର୍ସ କମ୍ପାନୀଗୁଡିକ ମଙ୍ଗଳବାର(ଜାନୁୟାରୀ ୨)ଠାରୁ ମାକ୍ସିମମ୍ ରିଟେଲ୍ ପ୍ରାଇସ୍(ଏମ୍ଆର୍ପି) ସମେତ ଅନ୍ୟାନ୍ୟ ସମସ୍ତ ତଥ୍ୟ ସାମଗ୍ରୀ ପ୍ୟାକେଟ୍ ଉପରେ ପ୍ରଦର୍ଶନ କରିବେ। ଉତ୍ପାଦ କେଉଁ ବ୍ରାଣ୍ଡ୍ର, କେଉଁ ପ୍ଲାଣ୍ଟରୁ କେତେ ତାରିଖରେ ଉତ୍ପାଦନ ହୋଇଛି ଏବଂ ଏହାର ଏକ୍ସପାରି ସମୟ କେବେ ଆଦି ସମସ୍ତ ତଥ୍ୟ ଗ୍ରାହକଙ୍କୁ ପ୍ରଦର୍ଶନ କରିବେ। ସେହିପରି କଷ୍ଟମର କେୟାର ଡିଟେଲ୍ ମଧ୍ୟ ପ୍ରିଣ୍ଟ କରିବେ। ଖାଉଟି ବ୍ୟାପାର ମନ୍ତ୍ରଣାଳୟ ପକ୍ଷରୁ ଏହା ସ୍ପଷ୍ଟ କରାଯାଇଛି। ଲିଗାଲ୍ ମେଟ୍ରୋଲୋଜି(ପ୍ୟାକେଜ୍ଡ୍ କମ୍ପୋଡିଟିଜ୍) ଆଇନ୍କୁ ୨୦୧୭ ଜୁନ୍ରେ ସଂଶୋଧନ କରିଯାଇଛି। ଏହା ପରଠାରୁ ପ୍ୟାକେଜ୍ଟ୍ କମୋଡିଟି( ଯେଉଁ ସାମଗ୍ରୀ ପ୍ୟାକେଟ୍ ହୋଇଥାଏ) ଉତ୍ପାଦନ କରୁଥିବା କମ୍ପାନୀ ଗୁଡିକୁ ୬ମାସ ସମୟ ପ୍ରଦାନ କରିଥିଲେ।\n୨୦୧୮ରେ ସୁଧୁରିବ ଭାରତର ଅର୍ଥନୈତିକ ଅଭିବୃଦ୍ଧି\nବର୍ଷ ୨୦୧୮ ଭାରତର ଅର୍ଥନୈତିକ ଅଭିବୃଦ୍ଧିରେ ସୁଧାର ଆଣିବ। ୨୦୧୬ରେ ବିମୁଦ୍ରୀକରଣ ଏବଂ ୨୦୧୭ରେ ସାମଗ୍ରୀ ଓ ସେବା ଟିକସ(ଜିଏସ୍ଟି) ଲାଗୁ ହେବା ଦ୍ୱାରା ମୋଟ ଘରୋଇ ଉତ୍ପାଦ(ଜି.ଡି.ପି.) ଅଭିବୃଦ୍ଧି ମାତ୍ରାଧିକ ହ୍ରାସ ପାଇଥିଲା। କିନ୍ତୁ ଚଳିତ ବର୍ଷ ଅଭିବୃଦ୍ଧିରେ ସୁଧାର ଆସିବ ବୋଲି ବିଭିନ୍ନ ସଂସ୍ଥା ଆଶାବ୍ୟକ୍ତ କରୁଛନ୍ତି। କିନ୍ତୁ ତୈଳଦର ବୃଦ୍ଧି ହେତୁ ମୁଦ୍ରାସ୍ଫୀତିର ପ୍ରଭାବ ରହିବ ବୋଲି ମଧ୍ୟ ଆଶଙ୍କା କରାଯାଉଛି। ୨୦୧୫-୧୬ ଆର୍ଥିକ ବର୍ଷର ଶେଷ ତ୍ରୈମାସରେ ଅଭିବୃଦ୍ଧି ହାର ପାଖାପାଖି ୯% ଥିବା ବେଳେ ୨୦୧୭-୧୮ ଆର୍ଥିକ ବର୍ଷର ପ୍ରଥମ ତ୍ରୈମାସରେ ଏହା ୫.୭%କୁ ଖସି ଆସିଥିଲା।\nଫେବୃୟାରୀ ୧ରୁ ଲାଗୁ ହେବ ଇ-ଓ୍ବେ ବିଲ୍\nଏକ ରାଜ୍ୟରୁ ଅନ୍ୟ ରାଜ୍ୟକୁ ମାଲ ପରିବହନ କରିବାକୁ ହେଲେ ଫେବୃୟାରୀ ମାସରୁ ଇ-ଓ୍ବେବିଲ୍ ହାତେଇବାକୁ ପଡିବ। ଏହା ବାଧ୍ୟତାମୂଳକ ଭାବେ କାର୍ଯ୍ୟ କରିବ। ଏହି ବିଲ୍ ନ ଥିଲେ କୌଣସି ସଂସ୍ଥା ମାଲ ପରିବହନ କରି ପାରିବେ ନାହିଁ ବୋଲି ଜଣେ ବରିଷ୍ଠ ଅଧିକାରୀ ସୂଚନା ଦେଇଛନ୍ତି। ମାଲ ପରିବହନ ସମୟରେ ଟିକସ ଫାଙ୍କୁଥିବା ସଂସ୍ଥାକୁ ଧରିବା ସହିତ ୨୦% ପର୍ଯ୍ୟନ୍ତ ଟିକସ ଜନିତ ରାଜସ୍ବ ବୃଦ୍ଧି କରିବା ପାଇଁ ଏହି ବ୍ୟବସ୍ଥା କାର୍ଯ୍ୟକାରୀ ହେବ। ଏହା ସାମଗ୍ରୀ ଓ ସେବା ଟିକସ(ଜିଏସ୍ଟି) ଲାଗୁ ହେବା ପରଠାରୁ କାର୍ଯ୍ୟକରିବାର ଥିଲେ ମଧ୍ୟ ଆଇଟି ନେଟ୍ଓ୍ବର୍କ ପ୍ରସ୍ତୁତ ହୋଇ ନ ଥିବାରୁ ଏଥିରେ ବିଳମ୍ବ ହୋଇଛି ବୋଲି ଅଧିକାରୀ ଜଣକ କହିଛନ୍ତି।
